Фәрит Мөхәммәтшин Казанда балалар техник иҗаты республикакүләм фестивален ачты
"Казан ярминкәсе" күргәзмә үзәге территориясендә балалар техник иҗатын үстерүгә ярдәм итү буенча ТР муниципаль берәмлекләре фестивале тантаналы ачылды. Бу хакта Татарстан Дәүләт Советында белдерделәр.
Тантаналы чарада ТР Дәүләт Советы Рәисе Фәрит Мөхәммәтшин, ТР Премьер-министры урынбасары – ТР мәгариф һәм фән министры Энгель Фәттахов, бард һәм композитор Григорий Гладков катнашты.
Ачылыш тантанасы алдыннан авиа-, ракета-, судно- юнәлешләре, робот техникасы, агач эшкәртү, шулай ук "Минем кече Ватаным", "Җиңүнең 70 еллыгы" , "Балалар уенчыгы" темаларына багышланган күргәзмә экспонатларын карадылар.
Татарстан муниципаль берәмлекләре укучылары үз эшләнмәләрен тәкъдим итте.
"Икенче тапкыр үткәрелә торган балалар техник иҗаты фестивале без көткәннән уңышлырак булды. Катнашучылар саны һәм экспонатлар төрлелеге буенча күргәзмә уңай тәэсирләр калдырды. Аны әзерләгән ТР Мәгариф һәм фән министрлыгы югары бәягә лаек, - дип сәламләде фестивальдә катнашучыларны Фәрит Мөхәммәтшин. - Өстәмә белем бирү, мәктәптә иҗади, конструктив һәм башка осталыкны үстерү балалар өчен белгечлек һәм вуз сайлау мөмкинлеге бирә", - дип өстәде ТР Дәүләт Советы Рәисе.
Республиканың фән һәм техника, шул исәптән балалар иҗаты өлкәсендә югары уңышларын Казан кунагы - балалар өчен җырлар альбомы саны буенча Россия Гиннесс рекордлар китабы рекордчысы Григорий Гладков та билгеләп үтте.
Күргәзмә кысаларында судно модельчеләре һәм картингчыларның чыгышлары күрсәтелә, шулай ук автомодельләштерү һәм робот техникасы буенча шәхси-команда ярышлары этаплары уза.
Ахыргы хәбәрләр
- Тукайның иң яшь замандашларының берсе Кәрим Рәшидовка багышланган китап дөнья күрде
- Бүген Халыкара коррупциягә каршы көрәш көне
- Санкт-Петербург уку йортларында белем алучы татар студентлары очрашкан
- Сыктывкарда аш-су бәйгесендә татар өчпочмагы "Милли ноу-хау" номинациясендә тәкъдим ителде
- Татарстан журналистлар берлегендә Евразиянең медиа журналистикасы тикшерелә
- 8 декабрьнең төп вакыйгалары - фото һәм сылтамалар
- Безнең милли кинога ихтыяҗ бар, сыйфатлы итеп эшләргә генә кирәк - Владимир Батраков
- Әсгать Сәфәров: Җәмгыятькә таянмыйча коррупциягә нәтиҗәле каршы торып булмый
- Татарстанда авыл хуҗалыгы ярминкәләре Җиңү көненә кадәр дәвам итәчәк
- Карадениз Төркия Премьер-министры белән Татарстан Президентын "Рубин" уеннарына чакырды